**STREDOSLOVENSKÝ FUTBALOVÝ ZVäZ**

**ROZPIS SÚŤAŽÍ**

**vo futbale**

**2015 / 2016**

**doplnenie**

**Určené:**

**futbalovým klubom v rámci SsFZ**

**oblastným futbalovým zväzom v rámci SsFZ**

**delegátom Konferencie,členom Výkonného výboru a komisií SsFZ**

**rozhodcom a delegátom zväzu v rámci SsFZ**

**X. Štart a striedanie hráčov**

18**. Štart hráčov v nedohraných MFS, v ktorých časť MFS sa bude dohrávať**

a) V prípade, ak bude MFS prerušené a nedohrané bez viny niektorého družstva, príslušná riadiaca komisia podľa čl. 70 SP nariadi odohrať nedohranú časť MFS.

b) V dohrávanej časti MFS:

- nastúpia družstvá v počte hráčov, v akom boli oprávnení hrať v čase prerušenia MFS,

- môžu nastúpiť hráči, ktorí boli na HP v čase prerušenia MFS, prípadne iní hráči FK (napr. z dôvodu nahradenia zraneného hráča), ktorí boli v čase konania nedohraného MFS matrične príslušní k príslušnému FK,

- nemôžu nastúpiť hráči, ktorí v čase prerušenia MFS už boli vystriedaní –maximálny počet striedajúcich hráčov podľaods. 7 musí byť dodržaný,

- štart hráčov, ktorí sa v nedohranom MFS disciplinárne previnili sa riadi podľa kap. XIX. ods. 29 RS.

1. z technických príčin (nastavenie v ISSF) je možné uviesť na zápasovú súpisku spolu pre nedohranú aj dohrávanú časť MFS len 18 hráčov.

**XIX. Disciplinárne konanie**

29. **V prípade, ak bolo**

a) MFS neodohrané bez viny obidvoch družstiev, pričom sa MFS bude opakovať v novom termíne, DO na počet súťažných stretnutí (aj DO za príslušný počet ŽK) v takomto MFS nebol vykonaný.

b) MFS neodohrané, resp. predčasne ukončené z viny niektorého družstva, pričom bolo následne kontumované, DO na počet súťažných stretnutí (aj DO za príslušný počet ŽK) v takomto MFS bol vykonaný.

c) MFS prerušené a nedohraná časť MFS sa bude dohrávať v novom termíne, hráč, ktorému bola udelená v prerušenom MFS ŽK, ktorá bola v poradí piata, nenastúpi na najbližšie MFS nakoľko má okamžite po prerušenom MFS pozastavený výkon športovej činnosti na 1 MFS. Hráč v dohrávanej časti MFS je však oprávnený nastúpiť.

d) MFS prerušené a nedohraná časť MFS sa bude dohrávať v novom termíne, hráč, ktorému bola udelená v prerušenom MFS ČK, má okamžite po prerušenom MFS pozastavený výkon športovej činnosti až do prijatia rozhodnutia DK. Hráč v dohrávanej časti MFS nie je oprávnený nastúpiť.

e) MFS prerušené a hráčovi bola v dohrávanej časti MFS udelená ŽK, táto ŽK sa u hráča eviduje. Hráč, ktorému bola udelená v dohrávanej časti MFS ŽK, ktorá bola v poradí piata, nenastúpi na najbližšie MFS nakoľko má okamžite po dohrávanej časti MFS pozastavený výkon športovej činnosti na 1 MFS.

f) MFS prerušené a hráčovi bola v dohrávanej časti MFS udelená ČK, má okamžite po dohrávanej časti MFS pozastavený výkon športovej činnosti až do prijatia rozhodnutia DK.